સાઉથ બ્લોકમાં વડા પ્રધાનના કાર્યાલય પાસે એક નાનકડો રૂમ આવેલો છે. જેની લંબાઈ લગભગ ૧૫ ફૂટ અને પહોળાઈ ૧૨ ફૂટ છે ત્યારે પહેલી નજરે કદાચ એવું ન લાગે કે આ એ રૂમ છે કે જ્યાંથી લાખો અને કરોડોની યોજનાઓનું ભાવિ ઘડાય છે. તમારે કદાચ આ રૂમની મુલાકાત લેવી હોય તો દર મહિનાના આખરી બુધવાર સુધી રાહ જોવી પડશે. જેમાં આ દિવસે વડા પ્રધાન મોદી તેમના કેટલાક વરિષ્ઠ અધિકારીઓ સાથે આ રૂમમાં આવે છે અને રૂમમાં એક બાજુએ કેટલીક સ્ક્રીન લગાવવામાં આવી છે. તેને વડા પ્રધાન નિહાળે છે. ત્યારે આ પીએમઓ રૂમમાં ડિજિટલ ડેટા, વીડિયો કોન્ફરન્સ અને જિઓ સ્પેશિયલનો સમન્વય જોવા મળે છે. જેમાં વર્ષોથી પડતર રહેલી યોજનાઓ અંગે રાજ્યો વચ્ચે એક સાથે ચર્ચા કરવામાં આવે છે. તેમાં મોદી આ યોજનાઓનું શું કરવું તે અંગે નિર્ણય કરે છે.